kardosdrur/scandi-wiki huggingface dataset:
Bad Religion

Bad Religion er et amerikansk punk-rockband dannet i Californien i 1979 af Greg Graffin (sanger), Brett Gurewitz (guitar) og Jay Bentley (bas).

Musikken kan betegnes som energisk og melodisk, mens teksterne som oftest omhandler det post-moderne samfund, ikke sjældent ud fra spændingsfeltet mellem religion og videnskab. Greg Graffin er den eneste som har været involveret siden 1979. Brett Gurewitz og Jay Bentley har begge været trådt ud bandet og senere indtrådt igen. Bandet er blevet sammenlignet med NOFX, Pennywise, SNFU og det tidlige The Offspring, men bandet nævner selv The Germs, Black Flag, The Beatles og The Beach Boys som inspirationskilder.

Gurewitz grundlagde pladeselskabet Epitaph, på hvilket bandet udgav deres debut How Could Hell Be Any Worse?. Efter et par mindre udgivelser og enkelte udskiftninger i bandet, udgav de i 1988 albummet Suffer, som siden er blevet beskrevet som et album der reddede den californiske punk-scene. Bandet fik med udgivelsen af Recipe for Hate i 1993 hul igennem til et bredere rockpublikum, og de skrev efterfølgende kontrakt med Atlantic Records. Som konsekvens deraf forlod Brett Gurewitz bandet for at hellige sig sit Epitaph-selskab. Efter udgivelse af 4 albums, skrev bandet igen kontrakt med Epitaph, og Gurewitz indtrådte igen i bandet.

Bad Religion har spillet i Danmark ved flere lejligheder, her i blandt på Roskilde Festival i 1993, 1996, 2011 og Copenhell 2014 samt 2022.

Diskografi 

Studiealbummer
 How Could Hell Be Any Worse (1982)
 Into the Unknown (1983)
 Suffer (1988)
 No Control (1989)
 Against the Grain (1990)
 Generator (1992)
 Recipe for Hate (1993)
 Stranger Than Fiction (1994)
 The Gray Race (1996)
 No Substance (1998)
 The New America (2000)
 The Process of Belief (2002)
 The Empire Strikes First (2004)
 New Maps of Hell (2007)
 The Dissent of Man (2010)
 True North (2013)

EP'er, opsamlinger m.m.
 Bad Religion (EP) (1981)
 Back to the Known (EP) (1984)
 '80-'85 (Opsamlingsalbum) (1992)
 All Ages (Opsamlingsalbum) (1995)
 Tested (Live-album) (1997)
 Punk Rock Songs (Opsamlingsalbum) (2002)
 30 Years Live (Live-album) (2010)

Video
 Along the Way (1990, VHS & 2004, DVD)
 The Riot (DVD) (2000)

Referencer 

Punkgrupper fra USA
John Phillip Walker Lindh

John Phillip Walker Lindh (født 9 februar, 1981) er en amerikansk statsborger, der blev fanget som en fjendtlig kombattant i De Forenede Staters 2001-invasionen af Afghanistan. Walker Lindh afsoner en 20-årig fængselsstraf i forbindelse med hans deltagelse i Afghanistans Taleban hær. Han blev taget til fange under slaget ved Qala-i-Jangi, hvor CIA officer Johnny "Mike" Spann blev dræbt. 

Lindh modtog undervisning på Al-Farouq, en træningslejr i Afghanistan er forbundet med Al-Qaeda. Her deltog han i et foredrag af Osama bin Laden og siges at have fundet ham "uimponerende". Han var ikke klar over det planlagte 11. september 2001 angreb. Efter angrebene fandt sted, fortsatte han med at blive og kæmpe, selv efter at han vidste, at USA nu var allieret med Den Nordlige Alliance. Lindh havde tidligere modtaget uddannelse med Harkat-ul-Mujahideen, en internationalt udpeget terroristorganisation med base i Pakistan.

Lindh gik under navnet Sulayman al-Faris i løbet af sin tid i Afghanistan, men foretrækker navnet Abu Sulayman al-Irlandi i dag. I de første reportager efter hans tilfangetagelse blev han af nyhedsmedier som regel blot omtalt som "John Walker".

Terrorister
Personer fra USA
Aston Martin

Aston Martin er et engelsk bilmærke inden for sportsvognskategorien samt luksusbiler. I 2002 var antallet af producerede biler nået op på blot 16.000.

Historie 
Aston Martin blev grundlagt i 1913 af Lionel Martin og Robert Bamford. De havde året før fundet sammen, hvor de solgte biler af mærket Singer. Martin kørte racerløb i et område, Aston Hill Hillclimb nær Aston Clinton, og sammen med Bamford besluttede han sig for at lave deres egne biler. De købte plads i Chelsea ved London, og lavede deres første bil i marts 1915. Navnet Aston Martin stammer således fra et stednavn og et personnavn – ikke begge fabrikanter.

Lionel Martin forlod firmaet allerede i 1925, men nogle rigmænd overtog firmaet, omdøbte det til Aston Martin Motors og fortsatte med at lave hurtige racerbiler i 1930'erne. Efter 2. verdenskrig blev firmaet overtaget af David Brown Limited, hvilket gav anledning til en række DB-modeller, hvoraf især DB5 blev verdensberømt via James Bond-filmen Goldfinger. Den sidste model i rækken – DB10 fra James Bond filmen Spectre (2015) som er den dyreste Aston nogensinde

Opkøb 
Trods berømmelse var der til stadighed problemer med økonomien – og Aston Martin-mærket ejes i dag af Ford Motor Company, som købte det i 1986.

Aston martin er i marts 2007 blevet solgt for 925 millioner dollar svarende til 5,2 milliarder kroner. Ford beholder selv en aktiepost svarende til 77 millioner dollar. Køberen er et konsortium med David Richards i spidsen, som er grundlægger og ejer af motorsports- og ingeniørfirmaet Prodrive.

Samarbejde med B&O 
I december 2007 annoncerede Aston Martin og Bang & Olufsen indgåelsen af et strategisk samarbejde. I september 2008 annonceredes lydsystemet BeoSound DBS til Aston Martin DBS ligesom det ved samme lejlighed bekendtgjordes, at den kommende model Aston Martin DB9 ligeledes skulle kunne fås med lydsystem fra Bang & Olufsen.

Modeller 
Den største model fra 2001 – V12 Vanquish – medvirkede også i en James Bond-film og har disse tekniske data:
 5935 cm³
 V12-motor
 336 kW eller 460 HK
Desuden er Aston Martin DB5 blevet anvendt i flere James Bond-film.

Modellen Aston Martin One-77 bliver kun produceret i 77 eksemplarer.

Noter

Ekstern kilde/henvisning 

 Aston Martins hjemmeside
 Bang & Olufsen lydsystemer til Aston Martin 

Etableret i 1913
Kongelige hofleverandører
Hymnus amoris

Hymnus amoris er et korværk af Carl Nielsen (opus 12, 1896) med latinsk tekst ved filologen Johan Ludvig Heiberg.

Se teksten samt yderligere oplysninger i Kalliope.

Eksterne links 

 Link til Carl Nielsen Udgavens praktisk/videnskabelige digitale udgave:
 Carl Nielsens Kantater 1
 Hymnus Amoris, Op.12: Forord og indledning på side xi; Trykte noder på side 1

Kompositioner af Carl Nielsen
Kantater
Musik i 1896
Dizzy Gillespie

John Birks "Dizzy" Gillespie (21. oktober 1917 i Cheraw, South Carolina – 6. januar 1993 i Englewood, New Jersey) var en af de allerstørste jazztrompetister og sammen med Charlie Parker en af bebopmusikkens største stjerner. Udover trompetist var han også komponist, sanger og orkesterleder.

Hans fremtoning var særdeles markant. Trompeten med en kæk bøjning så klangstykket vendte skråt opad flankeret af Dizzys basunkinder gjorde ham let genkendelig.

Gillespie var også en af grundlæggerne af latin jazz. Han glimrede bl.a. ved at skrive sin musikalske nyskabelser ned og dele dem gavmildt ud blandt andre jazzmusikere. Derved bidrog især han at at gøre bebop til den moderne jazz' fundament.

Dizzy Gillespie i Danmark 

Dizzy Gillespie har spillet flere gange i Danmark:

 1968: Dizzy Gillespie Big Band  i Tivolis Koncertsal
 1970 4. November: Dizzy Gillespie med Clarke Boland Big Band
 1971 9. november: Giants of Jazz i Tivoli. Dizzy Gillespie med Thelonious Monk, Sonny Stitt, Kai Winding, Al McKibbon og Art Blakey
 1975 Januar: Radiohuset
 1980: Copenhagen Jazz Festival i Tivoli 
 1983: Dizzy Gillespie øver med Ernie Wilkins i Slukefter, Tivoli
 1983: Dizzy Gillespie med Ernie Wilkins  i Tivoli
 1988 1. Juli: Tivoli 
 1988 15. November: Copenhagen Jazz Festival i Tivoli
 1990 Juli: København
 1990 Juli: Århus

Referencer

Eksterne henvisninger 

 

Jazzmusikere fra USA
Trompetister fra USA
Komponister fra USA
Hollywood Walk of Fame
Sangere fra USA
Kløvet kamp

Kløvet kamp er betegnelsen for det byggemateriale, som består af flækkede kampesten. Det er tydeligt, at man har vidst, at granit eller til nød gnejs var de mest holdbare materialer, og kløvet kamp har været brugt i mange af vore middelalderlige sognekirker. Visse steder i landet er materialet helt dominerende, mens kirkerne andre steder mest er opført i kvadersten, altså tilhuggede, retvinklede granitsten.

Endnu op mod vores tid har man brugt kløvet kamp som byggemateriale til stalde og lader (se billedet), men ikke så gerne til stuehuse, da stenhuse let bliver plaget af fugt fra kondensvand på de kolde vægge.

Bygningssten
Net kook

En net kook er en deltager i online-debatter, hvis holdninger på et aktuelt debatteret emne, kan være kraftigt afvigende fra normen eller den alment accepterede tolkning eller implikationer af disse. Net-kook'ens holdningstilkendegivelser eller diskurs behøver dog ikke at være hverken strengt kontroversiel eller skarpt i strid med almenkundskaben på et område, men blot udtrykt i forvirret eller væsentligt usammenhængende manér. 

Det er en regelmæssigt set egenskab ved "Kooks", at han eller hun tror sig mest vidende om det specifikke emne, der diskuteres i det aktuelle forum: Typisk hvad angår et videnskabeligt emne, hvis kompleksitet og vanskelige tilgang vedkommende har ringe begreb om. Dette giver sig så til udtryk i enten en total afvisning af alment accepterede slutninger af, for eksempel af Albert Einsteins almene relativitetsteori, eller andre af naturvidenskabens række af pionérer. 

En kook er ikke det samme som en "Troll" - hvor "trolls" aktive og med fuldt overlæg søger at provokere andre og at skabe uro og således er fuldt vidende om, at vedkommendes påstande kan være blankt falske eller groft kontroversielle, er en kook oprigtigt og næsten altid overbevist om, at han eller hun har ret, uden hensigt at provokere (omendt vedkommende sagtens selv kan blive provokeret over respons på sine udtalelser). Det er en tendens, at  "kooks" er sindslidende, hvilket er grobund for dennes usammenhængende engagement i debatter, eller i det hele taget eventuel tilgang til at lære om det eller de emner, der er aktuelle for de for vedkommende deltager i, og dette fører til, at det ofte er nytteløst at diskutere med vedkommende.  

Beskrivelse af andre som en net kook eller blot som kook, forekommer i ophedede debatter, hvor der er tale om en mere subjektiv vurdering eller provokation. 

"Kook" begrebet stammer oprindeligt fra USENET nyhedsgrupperne, et tekst debatforum fra før World Wide Web eksisterede, men er sidenhen tager i brug i alle online debatfora.

Se også 
 Troll
 Bo Warming

Slang
Nyhedsgrupper
Internetkultur
Troll

En troll (på dansk også kaldet internettrold) er et fænomen, der huserer på internettets forskellige debatfora, bl.a. i nyhedsgrupperne (også benævnt Usenet), hvor vedkommende skriver indlæg egnet til at provokere folk og fremkalde en hidsig diskussion. En troll mener ikke nødvendigvis, hvad han skriver; hans primære formål med sine indlæg er ikke at argumentere for en påstand, men at få folk til at hidse sig op og "bide på krogen".

En troll kan ligeledes være en slags "agent" der varetager særlige interesser ved at fremstå som almindelig bruger i en debat men i virkeligheden ønsker at påvirke debatten i en særlig retning.

Det er fra denne praksis, og ikke ved sammenligning med mytologiens trolde, at dette fænomen oprindeligt fik sit navn. Konkret henviser det til det engelske verbum "to troll" (dansk: trolling), der er en fiskemetode, hvor man slæber en krog med påsat madding gennem vandet og venter på, at noget skal bide på; i lystfiskerjargon taler man på dansk om "at dørge". Parallellen til de mere kendte trolde var oplagt, og i dag trækker forestillingerne om trolls i udbredt grad på mytologiens trolde – således ser man ofte, at folk, der svarer på en trolls indlæg, bliver bedt om ikke at "fodre trolden".

En troll anvender som regel en række forskellige metoder til at narre folk. Én metode er at fremsætte en stribe meget skarpt formulerede afvisninger af det fælles værdigrundlag, der findes i en nyhedsgruppe, eksempelvis ved at afvise guders eksistens i en diskussionsgruppe om religiøse spørgsmål. En anden arbejdsmetode er at krydsposte et indlæg til flere grupper, således at svar fra én gruppe kan ses i begge grupper. Her vil en troll så vælge to grupper, hvor deltagerne har meninger og debatformer, der adskiller sig meget fra hinanden, for eksempel en selvhjælpsgruppe for alkoholikere og en gruppe for ølbryggere. Her kan en troll typisk nøjes med et enkelt indlæg, der udfordrer deltagerne i den ene gruppe, hvorefter diskussionen ofte vil udvikle sig eksplosivt.

Se også 
 Net kook
 Rickrolling

Eksterne henvisninger 

 ubuntuforums.org: The definitive guide to Trolls
 20. februar 2013, videnskab.dk: Internettrolde fordrejer vores opfattelse af videnskab

Slang
Nyhedsgrupper
Internetjargon
Internetkultur
FIR

Ordet FIR har flere betydninger eller specialiseringer:
 FIR (luftfart) -- Flyveinformationsregion (:en:Flight Information Region): et nærmere afgrænset luftrum, inden for hvilket der udøves flyveinformations- og alarmeringstjeneste;
 FIR (stråling) – Far InfraRed: langbølget infrarød, næsten mikrobølgestråling.
 FIR (signalbehandling)
 FIR (Féderation Internationale des Résistants)
Skovhund

Skovhunden (Speothos venaticus) er et dyr i hundefamilien. Denne art er den eneste i slægten Speothos. Den når en længde på 57-75 cm med en hale på 12,5-15 cm og vejer 5-7 kg. Dyret lever i det nordøstlige Sydamerika.

Nordamerikas fauna
Hundefamilien
Stribet sjakal

Stribet sjakal (Canis adustus) er et dyr i hundefamilien. Den når en længde på 65-81 cm med en hale på 30-41 cm og vejer 6,5-14 kg. Dyret lever i det centrale, østlige og sydlige Afrika. Hunnen er drægtig i mellem 57 og 70 dage. I den tid opholder hun sig i en hule.

Afrikas fauna
Sjakaler
Prærieulv

Prærieulven (Canis latrans) er et dyr i hundefamilien. Den når en længde på 70-97 cm med en hale på 30-38 cm og vejer 9-16 kg. Dyret lever i det meste af Nordamerika, fra Alaska til Panama. Hunnen er drægtig i 63 dage. I den tid opholder hun sig i en hule. Den gennemsnitlige kuldstørrelse er 6 unger. 

Prærieulven kan løbe op til 65 km/t.

Hundeslægten
Nordamerikas fauna
IIR

IIR har flere betydninger:
 IIR (infrarød stråling)
 IIR (signalbehandling)
Skaberaksjakal

Skaberaksjakalen (Canis mesomelas) er et dyr i hundefamilien. Det er den ene af i alt tre arter af sjakaler i verden. Den når en længde på 45-90 cm med en hale på 26-40 cm og vejer 6-12 kg. Dyret lever i det østlige Afrika og i Sydafrika.

Dyr fra det sydlige Afrika
Dyr fra Østafrika
Sjakaler
Mir

Ordet Mir har flere betydninger eller specialiseringer:
 MIR (stråling)
 Mir (rumstation)
 Mir (undervandsbåd) – russiske dybhavsundervandsbåde
Abessinsk ræv

Abessinsk ræv (Canis simensis), også kaldet caberu eller etiopisk ulv, er et rovdyr i hundefamilien. Den når en længde på 1 meter med en hale på 33 cm og vejer 15-18 kg. Abessinsk ræv lever i Etiopiens højland, hvor den er totalfredet, men det er svært at følge op på i praksis. Den regnes i dag som verdens mest truede medlem af hundefamilien. Der formodes blot at være omkring tre bestande tilbage, bestående af mindre end 500 individer, og arten er truet.

Eksterne henvisninger 

 Mammalian Species No. 485, Ethiopian Wolf Canis simensis (PDF-dokument – 6 sider)
 IUCN/SSC Canid Specialist Group's hjemmeside om Abessinsk ræv
 Ethiopian Wolf Conservation Programme

Dyr fra Østafrika
Hundefamilien
Rødulv

Rødulven (Canis rufus) er et dyr i hundefamilien. Den når en længde på 1-1,2 m med en hale på 25-35 cm og vejer 18-41 kg. Den blev i 1970'erne anset for uddød i naturen. I 1987 blev rødulven genindført i den amerikanske delstat North Carolina. Den vildtlevende bestand er nu på omkring 100 dyr. I alt er verdensbestanden på ca. 270 dyr, de sidste 170 lever i fangenskab. Den er dermed den mest truede hundeart.

Referencer 

Hundeslægten
Nordamerikas fauna
Kartvelske sprog

Den kartvelske sprogfamilie (også kendt som den sydkaukasiske sprogfamilie) består af fire sprog, der især tales i Georgien, men også af mindre grupper i Tyrkiet, Iran, Aserbajdsjan, Rusland, Ukraine og andre lande. De fire sprog er:

 Georgisk: Det officielle sprog i Georgien, med over syv millioner modersmålstalende. Heraf bor de fire millioner i Georgien og omkring 100.000 i Tyrkiet og Rusland. 
 Zansk:
 Mingrelsk eller megrelsk med omkring 300.000 modersmålstalende, især i den vestlige del af Georgien.
 Lazisk eller tjansk med omkring 120.000 modersmålstalende, hvoraf mindst 90.000 bor i det nordøstlige Tyrkiet og omkring 30.000 i Georgien.
 Svansk med omkring 40.000 modersmålstalende i Georgiens nordvestlige bjergområder.

Georgisk er det eneste etablerede skriftsprog i familien. Normalt skrives det med alfabetet mkhedruli, men religiøse skrifter skrives stadigvæk nogle gange med khutsuri.

De fire sprog er klart beslægtede, men ikke indbyrdes forståelige. Mingrelsk og lasisk er de to af sprogene, der står nærmest hinanden, og sammen med georgisk danner de en undergruppe over for svansk.

Mange sprogforskere har forsøgt at forbinde de kartvelske sprog med andre sprogfamilier, især med baskisk eller med nordvestkaukasisk og nordøstkaukasisk, men det er endnu ikke lykkedes nogen.
Martin Waldseemüller

Martin Waldseemüller (ca. 1470 – 1521/1522) var en tysk kartograf. Han blev født i Wolfenweiler og studerede på Universitet i Freiburg.

I 1507 arbejdede han i Saint-Dié-des-Vosges i Lorraine; han producerede en verdensglobe og et større verdenskort, der var de første kort med ordet "Amerika". Med globen og kortet fulgte en en bog, Cosmographiae Introductio, en introduktion til kosmografi. Bogen havde en oversættelse fra latin af Quattuor Americi Vespucii navigationes ("Amerigo Vespuccis fire opdagelsesrejser"). Det er et brev fra Amerigo Vespucci, selv om nogle historikere mener, at det er et falsum skrevet i Italien. Cosmographia beskriver, hvorfor navnet Amerika bliver brugt: ab Americo Inventore ...quasi Americi terram sive Americam (fra Amerigo opdageren ...som om det var landet af Americus, da er det Amerika). Nogle mener, at Cosmographia  er skrevet af Matthias Ringmann, eller at det var et fælles arbejde.

I 1513 lader det til, at Waldseemüller kom på andre tanker med navngivningen af kontinenterne. I hans genskabelse af Ptolemaeus' atlas (skrevet sammen med Ringmann), blev kontinentet kaldt Terra Incognita. Dog var omkring 1000 eksemplarer af verdenskortet allerede ude, og det originale forslag var kommet for at blive. Selv om om Nordamerika stadig blev kaldt Vestindien i dokumenter et stykke tid endnu, blev det også kaldt Amerika.

Kortet var længe forsvundet, men et blev fundet i et slot ved Wolfegg i det sydlige Tyskland af Josef Fischer i 1901. Det er det eneste, der er kendt; det blev købt af Library of Congress i 2001. To glober overlevede i form af "gores" –  kort, der skulle klippes ud og limes på en kugle.

Eksterne links 

 Library of Congress acquires 1507 world map
 Library of Congress acquires 1507 world map
 Catholic Encyclopedia entry on Waldseemüller skrevet af Joseph Fischer.
 Images of the world map and globe from the University of Minnesota

Tjek fødsels- og dødsår
Kartografi
Personer fra Tyskland
1. symfoni (Mahler)

1. symfoni i D-dur af Gustav Mahler, kaldet Titan. Skrevet mellem 1884 og 1888.

Symfonien har fire satser:

 Langsam, Schleppend – Immer sehr gemächlich
 Kräftig bewegt
 Feierlich und gemessen, ohne zu schleppen
 Stürmisch bewegt

3. sats indeholder en sørgemarch, der er en variation over den kendte børnesang, Mester Jakob.

Orkestrering 
Mahlers forslag til orkestreringen.
Instrumenterne i parentes indikerer at musikerne spiller flere intrumenter; (4 fløjter (2 Piccolofløjter) betyder f.eks. at to af fløjtenisterne skifter til piccolofløjte i visse passager)

 4 fløjter (2 piccolofløjter)
 4 oboer (engelskhorn)
 3 klarinetter (1 basklarinet+Es-klarinet)
 3 fagotter (1 kontrafagot)
 7 Horn
 5 trompeter
 4 basuner
 1 tuba
 2 sæt pauker
 Slagtøj
 Stortromme - med fastgjort bækken i 3. sats
 Bækkener
 Triangel
 Tamburin
 Tam tam
 Harpe
 Strygere

Symfoni 01
Mahler 01
2. symfoni (Mahler)

2. symfoni i c-mol af Gustav Mahler kaldet "Auferstehung" (Efter tekst af Klopstock). Skrevet mellem 1888 og 1894, revideret 1903.

Symfonien har fem satser:

 Allegro maestoso. Mit durchaus ernstem und feierlichem Ausdruck
 Andante moderato. Sehr gemächlich. Nie eilen
 In ruhig fließender Bewegung
 Sehr feierlich, aber schlicht
 Im tempo des Scherzo's. Wild herausfahrend.


Om symfonien 

Gustav Mahlers 2. symfoni er et værk af gigantiske dimensioner både hvad angår størrelsen på orkesteret og i spilletid (ca. 85 minutter).

Tekster 
Symfonien indeholder sang. Teksten er gengivet nedenfor:

Fra fjerde sats: Urlicht 
Fra Des Knaben Wunderhorn

O Röschen rot!
Der Mensch liegt in größter Not!
Der Mensch liegt in größter Pein!
Je lieber möcht ich im Himmel sein.
Da kam ich auf einen breiten Weg;
da kam ein Engelein und wollt' mich abweisen.
Ach nein! Ich ließ mich nicht abweisen!
Ich bin von Gott und will wieder zu Gott!
Der liebe Gott wird mir ein Lichtchen geben,
wird leuchten mir bis an das ewig selig Leben!

Fra femte sats: Auferstehung 
Friedrich Gottlieb Klopstock / Gustav Mahler
Første vers fra Klopstock, resten Mahler.

Auferstehn, ja auferstehn wirst du,
mein Staub, nach kurzer Ruh'!
Unsterblich Leben
wird, der dich rief, dir geben!

Wieder aufzublühn wirst du gesät!
Der Herr der Ernte geht
und sammelt Garben
uns ein, die starben!

O glaube, mein Herz, o glaube:
Es geht dir nichts verloren!
Dein ist, ja dein, was du gesehnt!
Dein, was du geliebt, was du gestritten!

O glaube: Du wardst nicht umsonst geboren!
Hast nicht umsonst gelebt, gelitten!

Was entstanden ist, das muß vergehen!
Was vergangen, auferstehen!
Hör auf zu beben!
Bereite dich zu leben!

O Schmerz! Du Alldurchdringer!
Dir bin ich entrungen!
O Tod! Du Allbezwinger!
Nun bist du bezwungen!
Mit Flügeln, die ich mir errungen,
in heißem Liebesstreben,
werd' ich entschweben
zum Licht, zu dem kein Aug' gedrungen!
Sterben werd' ich, um zu leben!

Auferstehn, ja auferstehn wirst du,
mein Herz, in einem Nu!
Was du geschlagen,
zu Gott wird es dich tragen!

Orkestrering 
Mahler var dirigent og havde et intimt kendskab til orkesteret og dets muligheder. I visse af symfonierne (ikke mindst den 2. symfoni) er orkesteret så stort at ikke en hvilken som helst koncertsal er i stand til at arrangere en opførelse.

Mahlers forslag til orkestreringen 
Iinstrumenterne i parentes indikerer at musikerne spiller flere instrumenter; "3 klarinetter (1 basklarinet)" betyder f.eks. at en af klarinetisterne i visse passager skifter til en basklarinet .

 4 fløjter (4 piccolofløjter)
 4 oboer (2 engelskhorn)
 3 klarinetter (1 basklarinet)
 2 Es-klarinetter
 4 fagotter (2 kontrafagot)
 10 horn (4 off-stage)
 10 trompeter (4 off-stage)
 4 basuner
 1 tuba
 2 sæt pauker
 Slagtøj
 Stortromme
 Bækner
 2 tam tam (høj og lav)
 Triangel
 Lilletromme
 Klokkespil
 Klokker
 2 harper
 Orgel
 Strygere (så mange som muligt)
 Solo sopran (4. og 5. sats)
 Solo alt (5. sats)
 Kor (5. sats)

Symfoni 02
Mahler 02
CTSS

Compatible Time-Sharing System forkortet CTSS er et tidligt styresystem, der er udviklet af Fernando J. Corbató. Systemet ITS var inspireret af CTSS.

Styresystemer
Paragraf

En paragraf (fra græsk παράγραφος paragraphos "skrevet ved siden af", "tilføjet") er et afsnit i en regeltekst. I Danmark, anvendes paragraffer og paragrafinddeling normalt i en lov og en bekendtgørelse samt i en vedtægt for en forening mv. En paragraf kan være underopdelt i stykker og punktummer. Flere paragraffer tilsammen kan udgøre et kapitel. Paragrafferne i en tekst nummereres normalt fortløbende fra 1. Paragrafnumre skrives oftest med et paragraftegn (§) foran.

Reference 
Jura

Retsvidenskab
Juridiske begreber